الایضاح فی علوم البلاغہ

الایضاح فی علوم البلاغہ جلال الدین قزوینی کی تصنیف کردہ عربی علمِ بلاغت کی ایک اہم کتاب ہے ۔ یہ کتاب ان کی سابقہ تصنیف تلخیص المفتاح کی تشریح اور تفصیلی توسیع ہے، جو خود سراج الدین السکاکی کی مشہور تصنیف مفتاح العلوم کے بلاغت کے حصے کا خلاصہ تھی۔  تلخیص المفتاح تعلیمی نصاب کے لیے ایک تدریسی خلاصہ کے طور پر لکھی گئی تھی لیکن الایضاح میں القزوینی نے عربی بلاغت کے قواعد اور اقسام پر گہرے نظری مباحث، اصلاحات اور تنقیدی توضیحات پیش کی ہیں۔

 جائزہ 
قزوینی نے اپنی کتاب کو گہرے تحقیقی انداز سے ممتاز بنایا اور بلاغت کے کسی بڑے یا چھوٹے موضوع کو بغیر بحث کے نہیں چھوڑا۔ انھوں نے ہر مسئلے کو تفصیل اور ضابطے کے ساتھ پیش کیا ہے۔ اس سے متعلق تمام آراء  خواہ وہ ان کے اپنے زمانے کی ہوں یا قدیم علما کی ، سب کو شامل کیا ہے۔انھوں نے کتاب کے مقدمے میں تحریر کیا ہے: "یہ بلاغت کے علم اور اس سے متعلقہ مضامین پر ایک کتاب ہے۔ میں نے اس کا نام الايضاح (وضاحت) رکھا ہے اور اسے اپنے خلاصے کی ترتیب کے مطابق مرتب کیا ہے جسے میں نے تلخیص المفتاح  کا نام دیا تھا۔ میں نے اس پر تفصیل سے تبصرہ کیا ہے تاکہ وہ اس خلاصے کے لیے تشریح کا کام دے: اس کی مشکل جگہوں کو واضح کرے، مختصر معانی کی تفسیر کرے اور جو مواد خلاصے سے چھوٹ گیا تھا مگر مفتاح العلوم میں موجود تھا، اسے شامل کرے۔  میں نے المفتاح سے غائب رہ جانے والے اس مواد کو بھی شامل کیا ہے جو عظیم امام عبدالقاہر جرجانی نے اپنی کتابوں دلائل الاعجازاور اسرار البلاغت میں بیان کیا تھا، نیز دوسرے لوگوں کے اقوال میں سے جو بھی مجھے ملا اسے بھی شامل کیا۔  میں نے اس سب کا خلاصہ نکالا، اسے صاف ستھرا اور منظم کیا یہاں تک کہ ہر چیز اپنی جگہ پر پہنچ گئی۔ اس کے علاوہ اپنے ذاتی مشاہدات بھی شامل کیے—جو میری عقل نے سمجھا اور  جودوسروں کی کتابوں میں نہ ملے۔  الحمد للہ، نتیجہ ایک جامع کتاب نکل آئی جو اس علم کے بکھرے ہوئے اجزاء کو جمع کرتی ہے۔ مجھے پختہ امید ہے کہ یہ فہم والوں کے لیے نفع بخش ثابت ہوگی جو اسے پڑھیں گے۔ اللہ ہی کافی ہے اور وہی امور سب سے بہتر  نگہبان ہے۔"

 حوالہ جات